Broj: 02-1-1075-1/24

Sarajevo, 11.06.2024. godine

Na osnovu člana 69. Zakona o visokom obrazovanju („Službene novine Kantona Sarajevo“ broj: 36/22), člana 111. tač c) u vezi sa članom 36. Statuta Univerziteta u Sarajevu ( 01-14-35-1/23 od 26.07.2023. godine), člana 117. u vezi sa članovima 11. i 88. Pravilnika o radu Univerziteta u Sarajevu ( 02-2-4-1/24 od 30.01.2024. godine), Vijeće Univerziteta u Sarajevu- Fakulteta političkih nauka, uz prethodnu saglasnost sekretara, na sjednici održanoj 11.06.2024. godine donosi

**ODLUKU**

**o usvajanju Prijedloga teksta pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka**

1. Usvaja se Prijedlog teksta Pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka;
2. Sastavni dio ove Odluke čini Prijedlog teksta Pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka;
3. Prijedlog teksta Pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka dostaviti Odboru za normativna pitanja Univerziteta u Sarajevu, na daljnju proceduru.

**Obrazloženje:**

Imajući u vidu da je stupio na snagu novi Pravilnika o radu Univerziteta u Sarajevu, te da je odredbama istog predviđena obaveza članica Univerziteta da utvrde prijedloge pravilnika o unutrašnjoj organizaciji i sistematizaciji radnih mjesta, kojima se bliže uređuje unutrašnja organizacija i sistematizaciji radnih mjesta i druga relevantna pitanja u odnosu na specifičnosti pojedine članice Univerziteta, Vijeće Univerziteta u Sarajevu-Fakulteta političkih nauka, na sjednici održanoj 14.05. 2024., donijelo je Odluku o usvajanju Nacrta teksta pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka. Nacrt teksta upućen je na javnu raspravu u trajanju od 7 ( sedam) dana. Nakon održane javne rasprave, na sjednici Vijeća Fakulteta održanoj 11.06.2024. godine, utvrđen je Prijedlog teksta Pravilnika o unutrašnjoj organizaciji i sistematizaciji radnih mjesta na Univerzitetu u Sarajevu-Fakultetu političkih nauka koji se upućuje Odboru za normativna pitanja Univerziteta u Sarajevu na daljnju proceduru. Slijedom navedenog, donesena je Odluka kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

**DEKAN**

\_\_\_\_\_\_\_\_\_\_\_\_\_\_\_\_\_\_

**Prof.dr. Sead Turčalo**

**Dostaviti:**

1. Odbor za normativna pitanja UNSA
2. Materijal za VF
3. a/a